孟麟

孟麟（），原名臧麟，字瑞魯，號西野，山東曲阜縣人，民籍，明朝政治人物。

 生平 
孟鳳孪生兄弟。原姓臧，嘉靖二年（1523年）随弟孟鳳恢復姓孟孟凤《墓志》：孟凤，字瑞周。其先孟氏，寓维扬。曾祖彦实始来曲阜，附籍臧姓，改从其姓。至凤而后复孟姓。。成化十九年（1483年）癸卯科山東鄉試第十九名舉人。成化二十年（1484年）聯捷甲辰科第二甲第四十名進士。授工部都水司主事，监税杭州，轉营缮司员外郎，升郎中，督修益王府第。丁内艰，服闋，復除都水司郎中，提督南直隶水利，弘治十六年（1503年）十一月上言水利六事。改虞衡司，由承德郎晋奉直大夫。正德二年（1507年）閏正月升山西布政司右參政，查盘河东盐课，四年九月升陕西右布政使，五年四月以前任山西勘盐一事降一级，降调浙江按察司副使《大明武宗毅皇帝实录卷之六十二》：正德五年夏四月，初给事中邵天和会巡按山西御史马旻及参政臧麟、佥事萧渊查盘河东盐课，将还，畏瑾索赂，谋于运使李德仁，德仁遂敛所属银一万八千三百有奇，和昊、麟、渊及巡盐御史周廷徵、魏彦昭分取各数千，潜橐至京，寄于给事中白思诚家，而德仁自入者亦数千，为瑾缉事者所发。时和已坐事为民，乃遣给事中田汝耔往按之，具得其实，还奏。有旨：升汝耔俸一级，德仁罚米八百石、和二百、彦昭三百、昊廷徵麟渊一百、思诚五十，各宥其罪。德仁、彦昭仍降二级；昊、麟、渊一级；廷徵以巡按狭西，俟满日治之。于是麟降浙江按察副使，德仁河南裕州，渊郑州，俱知州；昊直隶开州判官，彦昭山东利津县丞。。六年二月升福建右參政，十二月以南北两京接连劾奏，令致仕《明武宗毅皇帝实录卷之八十二》：正德六年十二月壬午，吏部覆给事中孙祯等所劾尚书张澯、都御史张勋、府尹孙春卿、周惠畴、少卿赵继宗、张晖、季通、尚宝卿刘准、丞高荣，俱堂上官，请 上裁。副使邓文质、陈辅、运使张恺、运同仲本、知府吴禧、张玺、知州徐朝翰、郝盘、邵锦宜罢黜；参政臧麟、知府刘光、辛文渊、通判李炜、知县刘儒才犹可用；州同知王九思、判官叚炅先已降谪；员外郎韩邦奇以进士授官，无他弊端，宜留，且谓今后方面知府等官不职，听言官劾奏，府佐以下仍从抚按及按察司官稽访以闻，庶事体不至纷更，而贪虐者亦不得幸免也。诏澯等令自陈，文质、本、辅、恺、禧、玺、朝翰、盘、锦、麟、九思致仕；炅冠带闲住；邦奇调外任；馀留供事。。嘉靖改元，诏復陕西右布政使，疏言二十事，未幾，嘉靖二年（1523年）七月二十三日，以疾卒于家，享年六十八岁《明故陕西布政司右布政使孟公墓誌铭》。居官三十年，清苦自安，不营家业，归里如布衣，悠然自得，邑人高之。

墓葬
墓在曲阜城西十五里孟家林。

家族
孟鳳祖上孟氏，寓居揚州。曾祖臧彥實遷曲阜，入赘臧氏，遂附籍臧姓。祖父臧貞。父臧紀，舉人，華亭縣學訓導，學者稱樂山先生，以子臧麟貴贈工部主事。母李氏，贈太安人。慈侍下。兄孟麒；同胞弟孟鳳（南京刑部尚書）；孟鸞。

参考文献
《国朝献征录》《陕西布政司右布政使孟公麟墓志铭》

Category:成化十九年癸卯科山東鄉試舉人
Category:明朝工部都水司主事
Category:明朝工部都水司郎中
Category:明朝山西布政使司参政
Category:明朝陕西右布政使
Category:明朝浙江按察司副使
Category:明朝福建布政使司參政
Category:曲阜人
L
L
Category:明朝工部營繕司員外郎
Category:明朝工部虞衡司郎中